Title: ประกาศกระทรวงการคลัง เรื่อง หลักเกณฑ์การพิจารณาประกาศกำหนดเป็นองค์การสาธารณกุศล     ตามพระราชบัญญัติภาษีสรรพสามิต พ.ศ.2527

ประกาศกระทรวงการคลัง

ประกาศกระทรวงการคลัง
เรื่อง
หลักเกณฑ์การพิจารณาประกาศกำหนดเป็นองค์การสาธารณกุศล
ตามพระราชบัญญัติภาษีสรรพสามิต
พ.ศ.๒๕๒๗
-------------------------

                        เพื่อความสะดวกรวดเร็วและเป็นธรรมในการพิจารณาประกาศกำหนดเป็นองค์การ
สาธารณกุศล ตามมาตรา ๑๐๒ (๑) และ (๒) และมาตรา ๑๐๒ ทวิ (๑)
และ (๒) แห่งพระราชบัญญัติ
ภาษีสรรพสามิต พ.ศ.๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) 
พ.ศ.๒๕๓๔
รัฐมนตรีว่าการกระทรวงการคลังจึงกำหนดหลักเกณฑ์การพิจารณาไว้ ดังต่อไปนี้

                        ข้อ  ๑ 
ให้ยกเลิกประกาศกระทรวงการคลัง เรื่อง หลักเกณฑ์การพิจารณาประกาศ
กำหนดเป็นองค์การสาธารณกุศลตามพระราชบัญญัติภาษีสรรพสามิต
พ.ศ.๒๕๒๗ ลงวันที่ ๒๓ 
พฤษภาคม ๒๕๒๘

                        ข้อ  ๒ 
มูลนิธิที่ประสงค์จะขอให้พิจารณาประกาศเป็นองค์การสาธารณกุศล จะต้อง
มีฐานะเป็นนิติบุคคล และให้ยื่นคำขอต่อกรมสรรพสามิต ตามแบบ
ภษ. ๐๑-๔๐ เพื่อพิจารณาเสนอ
กระทรวงการคลัง

                        ข้อ  ๓ 
วัตถุประสงค์ของมูลนิธิ เพื่อการกุศลสาธารณะในประเทศไทยเท่านั้น และ
รายได้ของมูลนิธิจะต้องมิใช่เป็นการได้มาจากการซื้อขาย
หรือการให้บริการโดยมีค่าตอบแทนเป็น
ปกติธุระ
เว้นแต่การซื้อขายหรือการให้บริการนั้นเกี่ยวข้องกับการศาสนา การศึกษา
การสถานพยาบาล 
หรือการสังคมสงเคราะห์
และไม่นำรายได้ดังกล่าวไปจ่ายในทางอื่น

                        ข้อ  ๔ 
ชื่อมูลนิธิ
จะต้องไม่เป็นชื่อและนามสกุลของบุคคลที่ยังมีชีวิตอยู่หรือชื่อการ
ค้าหรือเครื่องหมายการค้า

                        ข้อ  ๕ 
กรมสรรพสามิตจะตรวจสอบเอกสารหลักฐานต่าง ๆ เกี่ยวกับการดำเนินงาน
ของมูลนิธินั้นก่อน เช่น งบดุล บัญชีรายได้ รายจ่าย
ซึ่งมีผู้สอบบัญชีรับรองแล้ว โดยจะตรวจสอบย้อน
หลังไปไม่ต่ำกว่า ๓ ปี ถ้าปรากฏดังต่อไปนี้จะไม่ประกาศให้
                        (๑) 
การดำเนินงานของมูลนิธิไม่ตรงตามวัตถุประสงค์หรือมีการใช้ชื่อมูลนิธิดำเนิน
งานเพื่อหาประโยชน์ส่วนตัว
                        (๒)  รายได้ของมูลนิธิ
ได้นำไปเป็นรายจ่ายเพื่อการกุศลสาธารณะ น้อยกว่าร้อยละ 
๖๐ ของรายได้ทั้งสิ้นในสามรอบระยะเวลาบัญชีที่แล้วมา
เว้นแต่

(๒.๑)  ตราสารจัดตั้งระบุว่า
ให้นำดอกผลมาเป็นรายได้เท่านั้น หรือให้นำ
ดอกผลมาใช้จ่ายเท่านั้น
                               (๒.๒)  กรณีมีเหตุจำเป็นต้องเก็บสะสมรายได้
เพื่อดำเนินการตามโครงการตาม
วัตถุประสงค์ของมูลนิธิ
                        (๓) 
รายจ่ายของมูลนิธิเป็นรายจ่ายเพื่อการกุศล สาธารณะน้อยกว่าร้อยละ ๗๕ 
ของรายจ่ายทั้งสิ้นในแต่ละรอบระยะเวลาบัญชี

                        ข้อ  ๖ 
มูลนิธิที่จัดตั้งขึ้นยังไม่ครบ ๓ ปี จะไม่พิจารณาประกาศให้

                        ข้อ  ๗ 
องค์การ สถานสาธารณกุศล สถานพยาบาล หรือสถานศึกษาใด ที่มิได้มี
ฐานะเป็นมูลนิธิ จะไม่พิจารณาประกาศให้ เว้นแต่
จะมีวัตถุประสงค์และการดำเนินงานเช่นเดียวกับ
มูลนิธิ จะพิจารณาประกาศให้เป็นราย ๆ ไป
ในหลักเกณฑ์เดียวกันหรือตามที่เห็นสมควร

                        ข้อ  ๘ 
มูลนิธิ องค์การ สถานสาธารณกุศล สถานพยาบาล หรือสถานศึกษาใดที่ไม่
เข้าหลักเกณฑ์ตามข้อ ๒ ถึงข้อ ๗ จะไม่ประกาศให้ เว้นแต่
รัฐมนตรีว่าการกระทรวงการคลังจะ
พิจารณาเห็นสมควร

                        ข้อ  ๙ 
มูลนิธิ องค์การ สถานสาธารณกุศล สถานพยาบาล หรือสถานศึกษา ที่ได้รับ
การประกาศให้ไปแล้ว จะต้องส่งรายงานการประชุมใหญ่ งบดุล
และบัญชีรายได้รายจ่าย พร้อมทั้ง
รายงานการดำเนินงานของกิจการสำหรับรอบปีบัญชีที่ผ่านไปของผู้รับอนุมัติให้กรมสรรพสามิตทราบ
ภายใน ๑๕๐ วัน นับแต่วันสิ้นปีบัญชี เว้นแต่ สภากาชาดไทย
วัดวาอาราม และสถานพยาบาล หรือ
สถานศึกษาขององค์การของรัฐบาล

                        ข้อ  ๑๐  มูลนิธิ องค์การ สถานสาธารณกุศล สถานพยาบาลหรือสถานศึกษาที่
ประกาศไปแล้วนั้น ให้กรมสรรพสามิตดำเนินการตรวจสอบเอกสาร
หลักฐานเกี่ยวกับผลการดำเนินงาน 
หากปรากฏว่าผลการดำเนินงานไม่เป็นไปตามหลักเกณฑ์หรือคุณสมบัติที่กำหนดข้างต้น
หรือไม่ปฏิบัติ
ตามข้อ ๙ โดยไม่มีเหตุอันสมควรก็ให้เพิกถอนการประกาศ ฯ
ทั้งนี้ ให้มีผลตั้งแต่ปีถัดจากปีที่ประกาศ
เพิกถอนในราชกิจจานุเบกษาเป็นต้นไป
                        ประกาศนี้ให้ใช้บังคับตั้งแต่วันที่
๑ มกราคม ๒๕๓๕ เป็นต้นไป

                                                            ประกาศ
ณ วันที่ ๓๐ ธันวาคม ๒๕๓๔
                                                                              สุธี  สิงห์เสน่ห์

รัฐมนตรีว่าการกระทรวงการคลัง

[รก.๒๕๓๕/๑/๑๐พ/๑ มกราคม ๒๕๓๕]

                                                                                    เพ็ญพร/พิมพ์/แก้ไข
                                                                                        ๑๙/๐๙/๔๕
                                                                                    B+A
(C)